**. napirend**

**E l ő t e r j e s z t é s**

**Salföld Község Önkormányzata Képviselő-testülete 2022. május 16-i ülésére**

**Tárgy: salfold.hu weboldal kezelésére vonatkozó megbízási szerződés módosítása**

**Előkészítette:** Csik Tímea Jogszabállyal nem ellentétes

 dr. Szabó Tímea

 címzetes főjegyző

Salföld Község Önkormányzat interneten történő megjelenését, azaz a salfold.hu honlap kezelését a Dol Bt képviseletében Kurcz Lőrinc végzi.

A 2022. március 9-én tartott lakossági fórumon igényként merült fel a weboldalon „hírlevél” funkció bevezetése.

Polgármester Úr árajánlatot kért a honlap üzemeltetőjétől a funkció bevezetésére, mely az alábbi összegeket tartalmazza:

* email hírlevél szoftver havi díj 3.010 Ft/hó
* feliratkozási form implementáció és szoftver regisztráció 35.000 Ft/egyszeri díj
* hírlevélküldési feladat ellátása, üzemeltetése 4.500 Ft/hó.

Az árajánlat az előterjesztés mellékletét képezi.

**Határozati javaslat:**

**SALFÖLD KÖZSÉG ÖNKORMÁNYZATA
KÉPVISELŐ-TESTÜLETÉNEK**

**/2022. (….) HATÁROZATA**

***salfold.hu weboldal kezelésére vonatkozó megbízási szerződés módosításáról***

Salföld Község Önkormányzat Képviselő-testülete a salfold.hu weboldal kezelésére vonatkozó megbízási szerződés módosítása tárgyában – hírlevél funkció bevezetése - az alábbi döntést hozza:

2022. ….. napjától a salfold.hu weboldalon a lakosság / ingatlantulajdonosok hatékonyabb tájékoztatása érdekében a „hírlevél” feliratkozási funkció bevezetését támogatja, és az árajánlatban foglalt díjakat elfogadja.

Felhatalmazza a polgármestert a megbízási szerződés módosítás aláírására.

Felelős: Fábián Gusztáv, polgármester

Határidő: azonnal.